[{"text_idx": "#000000", "text": "Latiorron eskainiko dute udako jaietako azken traka"}, {"text_idx": "#000002", "text": "Jaia ez da sanrokeekin amaituko Laudion. Herriko festa nagusiak bukatu eta hiru astera hartuko dute lekukoa Latiorrokoek. Hiru egunez luzatuko dira ospakizunak auzoan, irailaren 16tik 18ra."}, {"text_idx": "#000003", "text": "Ohiko eskema jarraituko festak, urtero errepikatzen diren ekintzak gorpuztuko baitute egitaraua. Latiorro Eskolako haur, irakasle eta gurasoek emango diote hasiera jaiari, danborradarekin. Larunbatean, aldiz, mendi lasterketaren XII. edizioarekin hasiko dute eguna, eta ohiko herri bazkaria egongo da gero."}, {"text_idx": "#000005", "text": "Hala ere, berrikuntzak ere sartu dituzte programan, pump truck erakustaldia kasu. Auzoan aurten ireki den pista berrian egingo dute ekintza hori."}, {"text_idx": "#000006", "text": "Jai-giroa goizeko ordu txikietara arte luzatuko da ostiral eta igandean, musika eskaintza oparoarekin. Lehen egunean Lowe eta Moonshine Wagon igoko dira txosnaguneko oholtzara. Biharamunean, aldiz, Lyrikan eta Oxabi erromeriaren txanda izango da. Horrez gain, DJ Diskodantza egongo da bi egunetan, parranda luzatzeko."}, {"text_idx": "#000009", "text": "11:00 / Puzgarriak, tailerrak eta jolasakKirikin\u0303oren eskutik"}, {"text_idx": "#000010", "text": "20:00 / Untzueta dantza taldearen erakustaldia"}, {"text_idx": "#000012", "text": "13:00 / Dantza emanaldiaItxarkundia taldearekin"}]